钦定古今图书集成/方舆汇编/职方典/第1405卷 > 《太极洞记》茅坤
## 钦定古今图书集成/方舆汇编/职方典/第1405卷 > 《太极洞记》茅坤

予放舟阳朔江上，缔观之。“其峰石皆拔地而突立，最
高者四千仞有馀，其次则足可三千仞，又其次或百
丈，或五六十丈，最次则三四十丈焉止矣。其色如豆
青，深者如靛，文如鱼鳞，总计一百八十里，排衙列戟，
目之令人神思飞越。”中流偶览石壁，奇瑰异常，见伐
鼓鸣铙而前行者，忽焉而入崖，忽焉而愬波。以故追
踪蹑迹，汎渔舟探之，乃得一洞，可方十馀丈，小可数
尺，其游鯈稍稍见也。俄而赤脚沿岸以入，又得一洞，
豁然当天而窍，日光射人，且穿上罗下焉。方数亩，水
可十馀尺，而渔人网鱼而出者尽满囊也。予前问之
曰：“是何鱼之伙也？”渔曰：“兹洞既邃，与人间绝，故左右
之夷，与井里儿童，并不及过。且水源”深，故所聚鲂鲤
数多。我辈得以数取之。予同王使君抚掌大笑。因名
之曰“太极洞。”